**Határozat: 216-240**

 **Rendelet: 10-14**

**Jegyzőkönyv**

**Zalakaros Város Önkormányzata Képviselőtestülete**

**2018. szeptember 20-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. szeptember 20-án** 16,00 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária, Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető, Tóth Enikő projektmenedzser, Bognár Ottó Péter településüzemeltetési és katasztrófavédelmi referens és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Kötő Attila képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Polgármester beszámolója**Előadó: Novák Ferenc polgármester
2. **A helyi környezet védelméről és a közterületek tisztántartásáról szóló**

**19/2014.(VI.21.) számú önkormányzati rendelet módosítása**Előadó: Novák Ferenc polgármester

1. **A közösségi együttélés alapvető szabályairól és ezek elmulasztásának
jogkövetkezményeiről szóló 26/2013.(IX.13.) számú önkormányzati rendelet**

**módosítása**

Előadó: Novák Ferenc polgármester

1. **Zalakaros Város Önkormányzata Képviselőtestületének a hulladékgazdálkodási közszolgáltatásról szóló 18/2014. (VI.21.) önkormányzati rendelet módosítása**Előadó: Novák Ferenc polgármester
2. **A településképi bejelentési eljárásról szóló 14/2013. (V.28.) önkormányzati rendelet módosítása**Előadó: Novák Ferenc polgármester
3. **Településképi rendelettervezet véleményezése**Előadó: Novák Ferenc polgármester
4. **Bursa Hungarica pályázathoz csatlakozás**Előadó: Novák Ferenc polgármester
5. **Beszámoló a Zeneiskolai intézményegység munkájáról**Előadó: Novák Ferenc polgármester
6. **2017-2020. évekre vonatkozó Sportkoncepció félidei felülvizsgálata**Előadó: Novák Ferenc polgármester
7. **Beszámoló a sport helyzetéről**Előadó: Novák Ferenc polgármester
8. **Gyógyhely – műszaki vezetői feladatokra ajánlati felhívás kibocsájtása**Előadó: Novák Ferenc polgármester
9. **Orvosi feladatellátáshoz kapcsolódó helyiségek racionalizálása**Előadó: Novák Ferenc polgármester
10. **Orvosi ügyelet kényelmi szolgáltatásokról döntés**Előadó: Novák Ferenc polgármester
11. **Vagyonkezelői megállapodás megkötése a Nagykanizsai Tankerülettel**Előadó: Novák Ferenc polgármester
12. **Zalamerenyei hulladékudvar ügye**Előadó: Novák Ferenc polgármester
13. **Az iparterület fejlesztése projekt keretében műszaki ellenőrzésre vonatkozó
ajánlattételi eljárás megindítása**Előadó: Novák Ferenc polgármester
14. **A napelemes rendszerek kiépítése tárgyú projekt keretében műszaki ellenőrzésre
vonatkozó ajánlattételi eljárás megindítása**Előadó: Novák Ferenc polgármester
15. **Zalakaros Város Önkormányzatának „Műhely és raktár építése vállalkozási
szerződés keretében” tárgyú ajánlati felhívásának és közbeszerzési
dokumentumának elfogadása**Előadó: Novák Ferenc polgármester
16. **Zalakaros Város Önkormányzatának „HMKE napelem rendszerek létesítése
Zalakaros Város intézményeiben vállalkozási szerződés keretében” tárgyú
ajánlati felhívásának és közbeszerzési dokumentumának elfogadása**Előadó: Novák Ferenc polgármester
17. **A karácsonyi díszkivilágítás fel- és leszerelésére, valamint karbantartására
beérkezett ajánlat elbírálása**Előadó: Novák Ferenc polgármester
18. **Dél-Zalai Vízmű gördülő fejlesztési terv jóváhagyás**Előadó: Novák Ferenc polgármester
19. **Kerékpárturisztikai fejlesztési program kidolgozására ajánlattételi felhívás
kibocsátása**Előadó: Novák Ferenc polgármester
20. **Belterületi út, járda felújítás kivitelezésére ajánlati felhívás kibocsátása**Előadó. Novák Ferenc polgármester
21. **Zalakaros, Arany J. u. 8. szám alatti ingatlan villamos energia ellátása**Előadó: Novák Ferenc polgármester
22. **A Fürdő Hotel pályázata kapcsán kiviteli tervdokumentáció elkészítésére vonatkozó ajánlattételi eljárás megindítása**Előadó: Novák Ferenc polgármester
23. **Okos város projektre ajánlattétel**Előadó: Novák Ferenc polgármester
24. **Egyebek
 27/1: Zalakaros Város Önkormányzata Képviselőtestületének a lakások
 bérletéről szóló 10/2006. (IV.21) önkormányzati rendelet módosítása** Előadó: Novák Ferenc polgármester

 **27/2: Ajánlattételi felhívás Zalakaros Város Önkormányzata TFC-1-1-2-2018-
 00004 azonosítójú Kisfaludy Programban megvalósuló szálloda felújítási
 projekt önerejének hitelből történő finanszírozására** Előadó: Novák Ferenc polgármester

 **27/3: Lakásbérleti szerződés módosítása ZÁRT** Előadó: Novák Ferenc polgármester

Novák Ferenc: Javasolja felvételre a meghívóban nem szereplő 27/1: Zalakaros Város Önkormányzata Képviselőtestületének a lakások bérletéről szóló 10/2006. (IV.21) önkormányzati rendelet módosítása című és 27/2: Ajánlattételi felhívás Zalakaros Város Önkormányzata TFC-1-1-2-2018-00004 azonosítójú Kisfaludy Programban megvalósuló szálloda felújítási projekt önerejének hitelből történő finanszírozására című valamint a 27/3: Lakásbérleti szerződés módosítása című napirendi pontokat és azok nyílt ülés keretében történő megtárgyalását. Illetve javasolja, hogy a lakások bérletéről szóló önkormányzati rendelet módosítását a településképi bejelentési eljárásról szóló rendelet módosítása napirend után 6. napirendi pontként tárgyalja meg a testület.

Horváth Vencel: Indítványozza a 27/3: Lakásbérleti szerződés módosítása című napirendi pont zárt ülés keretében történő megtárgyalását.

 Képviselőtestület 7 igen szavazattal, ellenszavazat és tartózkodás nélkül a napirendek felvételére és tárgyalására vonatkozó ügyrendi javaslatot elfogadta.

Novák Ferenc: Javasolja, hogy az említett napirendi pont és a meghívóban szereplő 18. és 19. számú napirendi pontokon belül az ajánlatra felkért gazdasági szereplőkről való egyeztetés zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára tekintettel.

Szavazásra teszi fel a 27/3: Egyebek-Lakásbérleti szerződés módosítása című napirendi pontot és a 18., és 19., számú napirendi pontok zárt ülésen való megtárgyalására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 216/2018. (IX.20.) számú határozata:**

Zalakaros Város Önkormányzat Képviselőtestülete elrendeli a napirendre felvett 27/3: Lakásbérleti szerződés módosítása napirend, valamint a meghívóban szereplő 18. és 19. számú napirendi pontokon belül az ajánlatra felkért gazdasági szereplőkről való egyeztetés zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **Polgármesteri beszámoló** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Novák Ferenc: A gyógyhelyi fejlesztés közbeszerzési eljárásában az ajánlatok bontásának időpontja szeptember 27. A közbeszerzési szakértőnk jelezte, az egyéb közbeszerzési dokumentumokra vonatkozó tanúsítvány várhatóan szeptember 25-ig megérkezik. Ezzel kapcsolatban a szakértőnk felhívta a figyelmet arra a kockázatra, bár ennek igen kicsi az esélye, az egyéb közbeszerzési dokumentumokra vonatkozó tanúsítványban a Miniszterelnökség kérheti a dokumentumok módosítását, amire a hirdetményfeladás időigényére tekintettel már bizonyosan nem lesz idő, ha az ajánlattételi határidőt nem hosszabbítjuk meg. A szakértőnk véleménye alapján, ha módosítunk, az átfutási idő miatt ezt ma meg kell tenni.

Czirákiné Pakulár Judit: Közbeszerzési szakértő véleményével szemben azt javasolja, a képviselőtestület várjon a döntéssel a tanúsítvány megérkezéséig, ha olyan tartalmú a tanúsítvány, szeptember 26-án is meg lehet hozni a döntést, egy másik közbeszerzési szakértővel egyeztetett ez ügyben.

Novák Ferenc: Szavazásra teszi fel alpolgármester asszony módosító javaslatát, miszerint a Gyógyhelyi fejlesztés közbeszerzési eljárásban az egyéb közbeszerzési dokumentumokra vonatkozó minőségbiztosítási tanúsítvány tartalmának függvényében döntsön a képviselőtestület arról, hogy az ajánlattételi határidő meghosszabbításra kerüljön-e.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Benkőné Gulyás Edit: A 171/2018. (VII.18.) számú határozatnál az önkormányzati tulajdonban lévő ingatlanok hasznosítása tekintetében az egészségügyi helységek, raktárok szolgáltatások egy helyre történő koncentrálása érdekében a javaslat összeállításra került, azonban a mentőszolgálat aggályosnak tartja, ezért szakvélemény lett bekérve. Javaslata, hogy ez az anyag kerüljön megismertetésre.

Novák Ferenc: A 12. számú Orvosi feladatellátáshoz kapcsolódó helyiségek racionalizálása című napirendnél kap tájékoztatást a képviselő asszony.

Horváth Vencel: Termál úti sárfelhordás: az önkormányzat feladata volt az útról fentről jövő sarat megfogni, ez meg lett csináltatva. A tulajdonosok nem tették meg a feladatukat, a cserjésítés nem történt meg. Meg kell találni azt a megoldást, hogy a tulajdonosok kötelezhetők legyenek a szükséges munkák elvégzésére. Tó- és épületfeltüntetés: az elutasító döntés nincs becsatolva. A repülőnap információi szerint elmaradt, visszafizették-e a támogatási összeget? Vízművagyon: hogyan áll az önkormányzatok közti egyeztetés? Több helyen szerepel a polgármesteri beszámolóban, hogy az anyag tovább lett adva az ügyvédi irodának, javasolja, hogy a Csetneki Ügyvédi Irodának adott feladatok végrehajtására legyen határidő megállapítva és ez jelenjen meg a polgármesteri beszámolóban is.

Az osztatlan közös területből kialakított utak közúttal történő összeköttetésére azt a megoldási javaslatot támogatja, hogy az érintett területek tulajdonosai ajánlják fel az úthoz szükséges területet.

Novák Ferenc: Az ügyvédi irodának adott feladatok végrehajtására vonatkozó javaslattal egyetért. A vízművagyonnal kapcsolatban a polgármesteri beszámolóban szerepelt, 2018. szeptember 5-én ismételt megbeszélésre került sor, ahol a felek egyike sem zárkózott már el a viziközmű rendszer tulajdonba vételétől. Nagyrada Község Önkormányzata a megbeszélésen jelezte, hogy a négy települést érintő –Zalamerenye, Garabonc, Nagyrada, Zalaszabar- vagyonelemek tulajdoni arányában más javaslata van, mint a Vízműnek, ez ügyben a négy érintett önkormányzat külön fog tárgyalni. A 5-i megbeszélésen abban maradt a hat érintett önkormányzat, hogy a külön egyeztetést követően, közös szándéknyilatkozatban kérik az állami tulajdonban lévő vagyonelemek önkormányzati tulajdonba vételét rendezett jogi viszonyok mellett.

Sárfelhordás: kérte a kollégáktól, hogy akár más hatóságok bevonásával vizsgálják meg a lehetséges lépéseket, a felmerülő költségek ingatlantulajdonosokra történő áthárításának lehetőségét.

Horváth Vencel: A jogi szakértőnktől is kérjünk állásfoglalást.

Novák Ferenc: A polgármesteri beszámoló részét képezi a szabad forrásokról és az átcsoportosítható forrásokról szóló tájékoztató. Erről is kéri a testület állásfoglalását.

 Képviselőtestület 7 igen szavazattal, ellenszavazat és tartózkodás nélkül a szabad forrásokról és az átcsoportosítható forrásokról szóló tájékoztatót elfogadta.

Novák Ferenc: Szavazásra teszi fel a polgármesteri beszámolót, azzal a kiegészítéssel, hogy a Csetneki Ügyvédi Irodának adott feladatok végrehajtására legyen határidő megállapítva és ez jelenjen meg a polgármesteri beszámolóban is, valamint a Termál úti sárfelhordás ügyében a Csetneki Ügyvédi Iroda bevonásával legyen megvizsgálva, hogy sárfelhordás megszüntetésére vonatkozó műszaki megoldás költségeit milyen módon lehet áthárítani a vízgyűjtő területen lévő ingatlanok tulajdonosaira.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

A szavazások eredményeképp a napirend kapcsán a képviselőtestület az alábbi határozatot hozta:

**Képviselőtestület 217/2018. (IX.20.) számú határozata:**

Zalakaros Város Önkormányzat Képviselőtestülete a Polgármesteri beszámolót elfogadja az alábbi kiegészítésekkel:

1./ Zalakaros Város Önkormányzat Képviselőtestülete a „Gyógyhelyi fejlesztés 2018” tárgyú közbeszerzési eljárásban az egyéb közbeszerzési dokumentumokra vonatkozó minőségbiztosítási tanúsítvány tartalmának függvényében kíván dönteni arról, hogy az ajánlattételi határidő meghosszabbításra kerüljön-e.

Határidő: 2018. szeptember 26.

Felelős: Novák Ferenc polgármester

Operatív felelős: Tóth Enikő projektmenedzser

2./ Zalakaros Város Önkormányzat Képviselőtestülete felkéri a polgármestert, hogy a Csetneki Ügyvédi Irodának adott feladatok végrehajtására legyen határidő megállapítva és ez jelenjen meg a polgármesteri beszámolóban is.

Határidő: folyamatos

Felelős: Novák Ferenc polgármester

Operatív felelős: Dr. Szentgyörgyvölgyi Eszter jogi referens

3./ Zalakaros Város Önkormányzat Képviselőtestülete felkéri a polgármestert, hogy a Termál úti sárfelhordás ügyében a Csetneki Ügyvédi Iroda bevonásával vizsgáltassa meg, hogy sárfelhordás megszüntetésére vonatkozó műszaki megoldás költségeit milyen módon lehet áthárítani a vízgyűjtő területen lévő ingatlanok tulajdonosaira.

Határidő: 2018. november 30.

Felelős: Novák Ferenc polgármester

Operatív felelős: Szilágyi Erika településstratégiai referens

4./ Zalakaros Város Önkormányzat Képviselőtestülete a szabad forrásokról és az átcsoportosítható forrásokról szóló tájékoztatót elfogadja.

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

**2. A helyi környezet védelméről és a közterületek tisztántartásáról szóló
 19/2014. (VI.21.) számú önkormányzati rendelet módosítása** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Czirákiné Pakulár Judit 16,59 órakor távozott az ülésteremből.

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 187/2018. (IX.17.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Novák Ferenc: Szavazásra teszi fel az előterjesztés szerinti rendelet tervezetet.

 Képviselőtestület 6 igen szavazattal, ellenszavazat és tartózkodás nélkül az alábbi rendeletet alkotta:

Zalakaros Város Önkormányzata Képviselőtestülete megalkotja a 10/2018. (IX.21.) önkormányzati rendeletét a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet módosításáról.

 (A rendelet hiteles szövege a jegyzőkönyv melléklete.)

**3. A közösségi együttélés alapvető szabályairól és ezek elmulasztásának
 jogkövetkezményeiről szóló 26/2013. (IX.13.) számú önkormányzati rendelet
 módosítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 188/2018. (IX.17.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Benkőné Gulyás Edit: A bizottsági ülésen szóba került, miként lehetne a településen meglévő állattartási problémákat kezelni. Az ülésen az hangzott el, a HÉSZ-t kellene módosítani, a tároló építését szigorúbban kellene meghatározni.

Tóthné Őri Ibolya: Van olyan tároló, amely nem engedély köteles, csak bejelentési kötelezettség van, ha állattartó építményről van szó, kicsit szigorúbb lehetne a szabályozás.

Novák Ferenc: Szavazásra teszi fel az előterjesztés szerinti rendelet tervezetet.

 Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja a 11/2018. (IX.21.) önkormányzati rendeletét a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításáról.

 (A rendelet hiteles szövege a jegyzőkönyv melléklete.)

Novák Ferenc: Szavazásra teszi fel azt a javaslatot, amikor a Helyi Építési Szabályzat módosításra kerül, abban az esetben az állattartásra szolgáló építmények alaposabb, szigorúbb szabályozása kerüljön a képviselőtestület elé.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 218/2018. (IX.20.) számú határozata:**

Zalakaros Város Önkormányzata Képviselőtestülete felkéri a polgármestert, amikor a Helyi Építési Szabályzat módosításra kerül, abban az esetben az állattartásra szolgáló építmények alaposabb, szigorúbb szabályozását terjessze a képviselőtestület elé.

 Határidő: 2018. december 31.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

**4. Zalakaros Város Önkormányzata Képviselőtestületének a
 hulladékgazdálkodási közszolgáltatásról szóló 18/2014. (VI.21.)
 önkormányzati rendelet módosítása**

Előadó: Novák Ferenc polgármester
 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát, és egy pontosítást javasol, „az ingatlan elé kihelyezett lom eltávolításáról a tulajdonosa köteles gondoskodni” szövegrészbe kerüljön bele, hogy az ingatlan tulajdonosa köteles gondoskodni.

**Pénzügyi, Városüzemeltetési, Ügyrendi és Humánpolitikai Bizottság 193/2018. (IX.17.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Horváth Vencel: Véleménye alapján több ponton módosítani szükséges a rendeletet, a jegyzeteit átadja jegyző asszony részére.

Czirákiné Pakulár Judit 17,14-kor megjelent az ülésteremben.

Novák Ferenc: Szavazásra teszi fel az előterjesztés szerinti rendelet tervezetet, a bizottsági elnök asszony által tett pontosítással.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja a 12/2018. (IX.21.) önkormányzati rendeletét a hulladékgazdálkodási közszolgáltatásról szóló 18/2014. (VI.21.) önkormányzati rendelet módosításáról.

 (A rendelet hiteles szövege a jegyzőkönyv melléklete.)

Novák Ferenc: Szavazásra teszi fel azt a javaslatot, hogy a hulladékgazdálkodási közszolgáltatásról szóló 18/2014. (VI.21.) önkormányzati rendelet kerüljön felülvizsgálatra és annak szükséges módosítása kerüljön a képviselőtestület elé.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 219/2018. (IX.20.) számú határozata:**

Zalakaros Város Önkormányzata Képviselőtestülete felkéri a polgármestert, hogy a hulladékgazdálkodási közszolgáltatásról szóló 18/2014. (VI.21.) önkormányzati rendeletet vizsgálja felül és annak szükséges módosítását terjessze a képviselőtestület elé.

Határidő: 2018. november 10.

Felelős: Novák Ferenc polgármester

Operatív felelős: Torma László aljegyző

**5. A településképi bejelentési eljárásról szóló 14/2013. (V.28.) önkormányzati
 rendelet módosítása**

Előadó: Szabóné dr. Csányi Marianna jegyző

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 166/2018. (IX.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 186/2018. (IX.17.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Novák Ferenc: Szavazásra teszi fel az előterjesztés szerinti rendelet tervezetet.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja a 13/2018. (IX.21.) önkormányzati rendeletét a településképi bejelentési eljárásról szóló 14/2013. (V.28.) önkormányzati rendelet módosításáról.

 (A rendelet hiteles szövege a jegyzőkönyv melléklete.)

**27/1. Zalakaros Város Önkormányzata Képviselőtestületének a lakások bérletéről
 szóló 10/2006. (IV.21) önkormányzati rendelet módosítása**

Előadó: Novák Ferenc polgármester
 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 189/2018. (IX.17.) számú határozata:**

A bizottság javasolja a képviselőtestület számára az előterjesztés szerinti rendeleti és határozati javaslat elfogadását.

Novák Ferenc: Szavazásra teszi fel az előterjesztés szerinti rendelet tervezetet.

 Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja a 14/2018. (IX.21.) önkormányzati rendeletét a lakások bérletéről szóló 10/2006. (IV.21) önkormányzati rendelet módosításáról.

 (A rendelet hiteles szövege a jegyzőkönyv melléklete.)

**6. Településképi rendelettervezet véleményezése** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 161/2018. (IX.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 181/2018. (IX.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a rendelettervezet függelékében az alábbiakat kívánja meghatározni:

-          szőlők ültetési távolsága a telek határtól

-          fák ültetési távolsága a déli telek határtól

-          fák ültetési távolsága északi – keleti - nyugati telek határtól

-          belterületen meghatározni a fák ültetési távolságát az épületektől (kivételt

 képeznek a parkok)

-          a függelékben lévő sövény ültetési távolsága a telekhatártól legyen kiegészítve

 azzal, hogy a sövény nyírását a saját telekről kell megoldani

-          a településen ültetendő fák fajtájának meghatározása – Karos – Park Kft. ültetési

 terve szerint.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 220/2018. (IX.20.) számú határozata:**

Zalakaros Város Önkormányzata Képviselő-testülete megismerte és megtárgyalta a településképi rendeletről szóló tájékoztatót, és az alábbi határozatot hozza:

1./ A Képviselő-testület áttanulmányozta a településképi rendelet tervezet módosításait, annak tartalmával egyetért és – mint munkaanyagot - partnerségi egyeztetésre 314/2012. (XI. 8.) Korm. rendelet 29/A § (4) bek. b) pont ba) alpontja, államigazgatási véleményezésre a 43/A. § szerint javasolja megküldeni az azzal a kiegészítésekkel, hogy a rendelettervezet függelékében az alábbiakat kívánja meghatározni:

-          szőlők ültetési távolsága a telek határtól

-          fák ültetési távolsága a déli telek határtól

-          fák ültetési távolsága északi – keleti - nyugati telek határtól

-          belterületen meghatározni a fák ültetési távolságát az épületektől (kivételt

 képeznek a parkok)

-          a függelékben lévő sövény ültetési távolsága a telekhatártól legyen kiegészítve

 azzal, hogy a sövény nyírását a saját telekről kell megoldani

-          a településen ültetendő fák fajtájának meghatározásánál a Karos- Park Kft. ültetési

 terve legyen meghatározó

2./ Felkéri a Polgármestert a szükséges intézkedések megtételére.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető –főépítész bevonásával

**7. Bursa Hungarica pályázathoz csatlakozás** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 190/2018. (IX.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés szerinti határozati javaslat elfogadását.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 221/2018. (IX.20.) számú határozata:**

1. Zalakaros Város Önkormányzat Képviselőtestülete a jogszabályoknak megfelelően kifejezett és visszavonhatatlan döntést hozott arról, hogy az önkormányzat csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2019. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2019. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2019. évi fordulója keretében a beérkezett pályázatokat és a pályázatokról hozott döntését a https://www.eper.hu/eperbursa/onk/tonkbelep.aspx internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekért, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

Határidő: 2018. október 3.
Felelős: Novák Ferenc polgármester
Operatív felelős: Kánnár Éva igazgatási ügyintéző

**8. Beszámoló a Zeneiskolai intézményegység munkájáról** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 191/2018. (IX.17.) számú határozata:**

A bizottság javasolja a képviselőtestület számára a határozati javaslat elfogadását.

Benkőné Gulyás Edit: Dicsérettel szólt a zeneiskolai intézményegység munkájáról. Azt viszont nehezményezi, hogy szeptember 17-én kiosztásra került a szülői értekezleten a térítési díj összege, mely tájékoztatón nem szerepelt, hogy az önkormányzat támogatja a zeneiskolai oktatásban részt vevő diákokat, holott erről már tavaly elvi döntés született a képviselőtestület részéről.

Horváthné Juhász Barbara: A döntésről mind a Tankerületi Központ, mind az iskola tudomással bír, augusztusban volt egyeztetés a Tankerülettel, szeptember 30-ig megküldi azt a tájékoztatást, mely alapján a képviselőtestület dönteni tud az önkormányzati hozzájárulás pontos mértékéről.

Novák Ferenc: Szavazásra teszi fel az előterjesztés szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi

határozatot hozta:

**Képviselőtestület 222/2018. (IX.20.) számú határozata:**

Zalakaros Város Önkormányzat Képviselőtestülete a Zalakarosi Móra Ferenc Általános Iskola és Alapfokú Művészeti Iskola zeneiskolai intézményegységének elmúlt tanévi munkájáról szóló tájékoztatót tudomásul veszi.

Határidő: 2018. október 12.
Felelős: Novák Ferenc polgármester
Operatív felelős: Torma László aljegyző – Nagykanizsai Tankerületi Központ értesítése

**9. 2017-2020. évekre vonatkozó Sportkoncepció félidei felülvizsgálata
10. Beszámoló a sport helyzetéről**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát (a bizottsági határozatnak a sportudvar Tankerületi Központtal közös működtetésére vonatkozó részt nem ismertette)

**Pénzügyi, Városüzemeltetési, Ügyrendi és Humánpolitikai Bizottság 170/2018. (IX.17.) számú határozata:**

A bizottság javasolja a képviselőtestület számára a 4. és a 6. pont kivételével az előterjesztés szerinti határozati javaslat elfogadását.

A 4. és 6. pontok esetében a bizottság azt javasolja a képviselőtestület számára, hogy amint pénzügyi forrás biztosítható a célok megvalósítására, abban az esetben kerüljön vissza a javaslat a képviselőtestület elé.

A bizottság javasolja továbbá a képviselőtestület számára, hogy kérje fel a polgármestert, hogy kezdeményezzen tárgyalásokat a Nagykanizsai Tankerületi Központtal, hogy a sportudvar működtetését közösen lássa el az önkormányzat és a Tankerületi Központ.

Benkőné Gulyás Edit: A sportudvar tekintetében a garanciális hibák javítási igényét soron kívül jelezni kell a kivitelező felé.

Novák Ferenc: A dokumentumok alapján a bizottsági határozatnak volt egy olyan szakasza, melyben a bizottság javasolta a képviselőtestület számára, hogy kérje fel a polgármestert, hogy kezdeményezzen tárgyalásokat a Nagykanizsai Tankerületi Központtal, hogy a sportudvar működtetését közösen lássa el az önkormányzat és a Tankerületi Központ. Kérdezi erről a bizottsági elnök asszonyt.

Benkőné Gulyás Edit: Valóban ez szerepel a bizottsági határozatban, de a sportudvar közös működtetése két napirendnél is felvetődött, ő személy szerint a Tankerülettel kötendő vagyonkezelői megállapodás napirendnél kívánta felvetni a sportudvar közös működtetését.

Novák Ferenc: Egyetért elnök asszony javaslatával. Szavazásra teszi fel a bizottsági javaslatot a sportudvar közös működtetésére vonatkozó javaslat kivételével.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 223/2018. (IX.20.) számú határozata:**

1. Zalakaros Város Önkormányzat Képviselőtestülete elfogadja a 2017-2020. évekre vonatkozó Sportkoncepció felülvizsgálatáról szóló tájékoztatást.

Határidő: azonnal

Felelős: Novák Ferenc polgármester

Operatív felelős: Stégli János sportszervező

2. Zalakaros Város Önkormányzat Képviselőtestülete a sport helyzetéről szóló beszámolót elfogadja.

Határidő: 2018. szeptember 20.

Felelős: Novák Ferenc polgármester

Operatív felelős: Stégli János sportszervező

3. Zalakaros Város Önkormányzat Képviselőtestülete felkéri a Polgármestert, hogy 2019-ben végezze el a sport helyzetének elemzését.

Határidő: 2019. június 1.

Felelős: Novák Ferenc polgármester

Operatív felelős: Stégli János sportszervező

4. Zalakaros Város Önkormányzat Képviselőtestülete felkéri a Polgármestert, hogy amint pénzügyi forrás biztosítható a Bozsik óvodai programon alapuló kisméretű grund focipálya megvalósíthatóságára, valamint a Sportudvarban a salakos futópálya talajának rekortán burkolatra történő cseréjére, abban az esetben kerüljön vissza a javaslat a képviselőtestület elé.

Határidő: 2019. június 1.

Felelős: Novák Ferenc polgármester

Operatív felelős: Stégli János sportszervező

5. Zalakaros Város Önkormányzat Képviselőtestülete felkéri a Polgármestert, hogy tegye meg az intézkedéseket soron kívül, arra vonatkozóan, hogy az Sportudvarban a műanyagpályán a garanciális hibák kijavításra kerüljenek.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

6. Zalakaros Város Önkormányzat Képviselőtestülete felkéri a Polgármestert, hogy a jelenleg rendelkezésre álló tervekre épülő új sportközpont koncepcióját terjessze be a képviselőtestület elé.

Határidő: 2019. június 1.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

 Stégli János sportszervező

7. Zalakaros Város Önkormányzat Képviselőtestülete felkéri a Polgármestert, hogy a Parkerdő létesítményeinek, turistaútjainak karbantartási, felújítás rendjét dolgozza ki az érintettek (Zalaerdő Zrt., Zalamerenye Község Önkormányzata, Zalakaros Város Önkormányzata) bevonásával.

Határidő: 2018. december 1.

Felelős: Novák Ferenc polgármester

Operatív felelős: Stégli János sportszervező

8. Zalakaros Város Önkormányzat Képviselőtestülete felkéri a Polgármestert, hogy 2019-ben végezze el a Sportkoncepció teljes körű felülvizsgálatát és annak eredményéről tájékoztassa a Testületet.

Határidő: 2019. június 1.

Felelős: Novák Ferenc polgármester

Operatív felelős: Stégli János sportszervező

**11. Gyógyhely – műszaki vezetői feladatokra ajánlati felhívás kibocsájtása** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 157/2018. (IX.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 177/2018. (IX.17.) számú határozata:**

A bizottság javasolja a képviselőtestület számára, hogy a napirend kapcsán ne hozzon végleges döntést, az alábbi átdolgozással kerüljön vissza ismét a képviselőtestület elé az előterjesztés a gyógyhelyi központ kivitelezési munkáit végző vállalkozók kiválasztásáról szóló előterjesztéssel egy időben:

* a kiírásban szerepeljen, hogy a műszaki vezető miként kapcsolódik az önkormányzati döntéshozatali mechanizmusba és az egyes döntési szintekhez tartozókhoz milyen feladatokkal kapcsolódik.

Horváth Vencel: A bizottsági javaslattól eltérő képviselői indítványt tesz, javasolja, hogy a képviselőtestület kérje fel a polgármestert, hogy a Gyógyhelyi Központ kiviteli munkáinak műszaki ellenőri feladataival megbízott vállalkozót kérje fel, hogy az általa megnevezett műszaki ellenőrök közül tegyen ajánlást generál műszaki ellenőr személyére, aki koordinálja a műszaki ellenőrök munkáját, adminisztrál, jegyzőkönyveket vezet. A generál műszaki ellenőr a tevékenységet kiegészítő megbízással és külön díjazás mellett látja el, illetve a képviselőtestület kérje fel a polgármestert, hogy a megbízási szerződés tervezetét jóváhagyás céljából terjessze a képviselőtestület elé a gyógyhelyi központ kivitelezési munkáit végző vállalkozók kiválasztásáról szóló előterjesztéssel egy időben.

Novák Ferenc: Szavazásra teszi fel a képviselői javaslatot.

 Képviselőtestület 7 igen szavazattal, ellenszavazat nélkül és 1 tartózkodással az alábbi határozatot hozta:

**Képviselőtestület 224/2018. (IX.20.) számú határozata:**

1./ Zalakaros Város Önkormányzat Képviselőtestülete felkéri a polgármestert, hogy a Gyógyhelyi Központ kiviteli munkáinak műszaki ellenőri feladataival megbízott vállalkozót kérje fel, hogy az általa megnevezett műszaki ellenőrök közül tegyen ajánlást generál műszaki ellenőr személyére, aki koordinálja a műszaki ellenőrök munkáját, adminisztrál, jegyzőkönyveket vezet. A generál műszaki ellenőr a tevékenységet kiegészítő megbízással és külön díjazás mellett látja el.

2./ Zalakaros Város Önkormányzat Képviselőtestülete felkéri a polgármestert, hogy a megbízási szerződés tervezetét jóváhagyás céljából terjessze a képviselőtestület elé a gyógyhelyi központ kivitelezési munkáit végző vállalkozók kiválasztásáról szóló előterjesztéssel egy időben.

Határidő: 2018. október 31.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

**12. Orvosi feladatellátáshoz kapcsolódó helyiségek racionalizálása**

Előadó: Novák Ferenc polgármester

Tóthné Őri Ibolya: Az Országos Mentőszolgálat fogalmazott meg aggályt a javaslattal szemben, ha az emeletről lépcsőn kell vonulni, azzal sérülhet a betegellátás rendje. Október 1-jén jönnek megnézni az épületet, várhatóan, ha a pihenő helység lenn marad, a fekete-fehér öltöző felmegy az emeletre, az úgy megfelelő lenne számukra.

Horváth Vencel: Az egészségház pályázatunk valószínűleg nem nyer. Az orvosi ügyelet, mentőállomás, fogorvos, háziorvos egy helyen lenne. A védőnő nem?

Tóthné Őri Ibolya: A védőnő másik helyre költözne, a javaslat erre is ki fog térni.

Novák Ferenc: Szavazásra teszi fel azt a javaslatot, hogy a képviselőtestület az orvosi feladatellátáshoz kapcsolódó helyiségek racionalizálásáról szóló előterjesztés jelenlegi állásról szóló tájékoztatást vegye tudomásul és kéri, hogy a jelenleg is folyó egyeztetések lezárását követően az elkészült anyag a képviselőtestület elé kerüljön.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 225/2018. (IX.20.) számú határozata:**

Zalakaros Város Önkormányzat Képviselőtestülete az orvosi feladatellátáshoz kapcsolódó helyiségek racionalizálásáról szóló előterjesztés jelenlegi állásról szóló tájékoztatást tudomásul veszi és kéri, hogy a jelenleg is folyó egyeztetések lezárását követően az elkészült anyag a képviselőtestület elé kerüljön.

Határidő: 2018. október 31.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

**13. Orvosi ügyelet kényelmi szolgáltatásokról döntés** Előadó: Novák Ferenc polgármester

Novák Ferenc: Javasolja, hogy képviselőtestület a 211/2018. (VIII.30.) számú határozatának végrehajtási határidejét hosszabbítsa meg 2018. december 31-ig, azzal, hogy a háziorvosi ügyeleti szolgálaton térítés ellenében igénybe vehető szolgáltatások díjainak esetleges bevezetését az ügyeleti szolgálatban részt vevő orvosok véleményének figyelembevételével tovább kell vizsgálni és a tapasztalatok alapján kéri indokolt esetben visszahozni a képviselőtestület elé a javaslatot. Szavazásra teszi fel a javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 226/2018. (IX.20.) számú határozata:**

Zalakaros Város Önkormányzat Képviselőtestülete a 211/2018. (VIII.30.) számú határozatának végrehajtási határidejét meghosszabbítja 2018. december 31-ig, azzal, hogy a háziorvosi ügyeleti szolgálaton térítés ellenében igénybe vehető szolgáltatások díjainak esetleges bevezetését az ügyeleti szolgálatban részt vevő orvosok véleményének figyelembevételével tovább kell vizsgálni és a tapasztalatok alapján kéri indokolt esetben visszahozni a képviselőtestület elé a javaslatot.

Határidő: indokolt esetben 2018. december 31.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

 Gaál Krisztina személyzeti-és önkormányzati referens

**14. Vagyonkezelői megállapodás megkötése a Nagykanizsai Tankerülettel** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 158/2018. (IX.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 178/2018. (IX.17.) számú határozata:**

A bizottság javasolja a képviselőtestület számára, hogy a Nagykanizsai Tankerületi Központtal kötendő vagyonkezelői megállapodásról ne döntsön a képviselőtestület, hanem az alábbi kiegészítésekkel javasolja a szerződés visszahozását a képviselőtestület elé:

* kerüljön megvizsgálásra, hogy az iskolának milyen típusú szálláshely szolgáltatásra van engedélye és ahhoz kapcsolódóan van-e idegenforgalmi adó kötelezettsége, amennyiben igen javasolja a bizottság, hogy a szálláshelyre vonatkozó adatok legyenek beépítve a szerződésbe.
* a sportudvar használati szerződésbe szerződő félként a Zalakaros Sportjáért Közalapítvány is kerüljön be
* javasolja a bizottság, hogy a leltár olyan módon készüljön el, ami alapján minden vagyontárgy egyértelműen beazonosítható, a leltár akkor elfogadott az önkormányzat számára, ha az összes érdekelt fél leltára kész, a felleltározott vagyontárgyakat a jelenlegi kartonokkal össze kell vetni, az esetleges hiányt kezelni kell.
* a szerződés 17. pontját módosításra javasolja, a szerződésben az szerepeljen: a leltározási bizottságba az érintett felek tagot delegálnak.
* a szerződés 18. és 27. pontját javasolja felülvizsgálni, egyszerűsíthető-e és egyértelműbbé tehető-e a szövegezés.
* javasolja a képviselőtestület számára, kérje fel a polgármestert, folytasson tárgyalásokat a Tankerületi Központtal a sportudvar költségeinek megosztásáról.
* a szerződés 4. pontját javasolja módosítani, hogy a Tankerületi Központ nemcsak a tanítási időben, hanem az általa szervezett programok alatt is ugyanúgy felelősséggel tartozik a sportudvar használatában résztvevő személyek egészségében, testi épségében, a pályákra bevitt használati tárgyakban bekövetkezett károkért.
* a szerződés 7. pontját javasolja módosítani, hogy a bérbeadás tilalma kerüljön ki szerződésből, amennyiben az önkormányzat bérleti díj fejében adja bérbe az ebédlőt vagy a könyvtárat, abban az esetben a konyha, az ebédlő, valamint a könyvtár használatához szükséges szociális blokk költségeit a Tankerületi Központ felszámíthatja.

Benkőné Gulyás Edit: A pénzügyi bizottság a sport helyzetéről szóló beszámoló kapcsán javasolta a képviselőtestület számára, hogy kérje fel a polgármestert, hogy kezdeményezzen tárgyalásokat a Nagykanizsai Tankerületi Központtal, hogy a sportudvar működtetését közösen lássa el az önkormányzat és a Tankerületi Központ.

Novák Ferenc: Ha a képviselőtestület elfogadja a bizottsági javaslatot a sportudvar közös működtetésére, javasolja, hogy ne a vagyonkezelői szerződés részeként, hanem külön tárgyalás után, erre legyen külön megállapodás. A sportcentrumot is használja az iskola, ezen analógia alapján ott is kérhetnénk hozzájárulást, személy szerint nem támogatja ezt a javaslatot.

Benkőné Gulyás Edit: Nem bérleti díjra gondol, hanem a fenntartáshoz való hozzájárulás, például takarítási díj, karbantartási díjakhoz hozzájárulás.

Novák Ferenc: Szavazásra teszi fel a bizottsági javaslatot a sportudvar kivételével.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Szavazásra teszi fel azt a polgármesteri javaslatot, hogy a Nagykanizsai Tankerületi Központ továbbra is díjtalanul használhassa a sportudvart, ahogy az a vagyonkezelési szerződés tervezetében is szerepel.

 Képviselőtestület 4 igen szavazattal, ellenszavazat és 3 tartózkodással a javaslatot elfogadta.

Az elhangzott döntések alapján a képviselőtestület az alábbi határozatot hozta:

**Képviselőtestület 227/2018. (IX.20.) számú határozata:**

Zalakaros Város Önkormányzat Képviselőtestülete a Nagykanizsai Tankerületi Központtal kötendő vagyonkezelői megállapodásról jelen ülésen nem dönt, hanem az alábbi kiegészítésekkel kéri a szerződés visszahozását a képviselőtestület elé:

1./ kerüljön megvizsgálásra, hogy az iskolának milyen típusú szálláshely szolgáltatásra van engedélye és ahhoz kapcsolódóan van-e idegenforgalmi adó kötelezettsége, amennyiben igen, a szálláshelyre vonatkozó adatok legyenek beépítve a szerződésbe.

2./ a sportudvar használati szerződésbe szerződő félként a Zalakaros Sportjáért Közalapítvány is kerüljön be.

3./ a leltár olyan módon készüljön el, ami alapján minden vagyontárgy egyértelműen beazonosítható, a leltár akkor elfogadott az önkormányzat számára, ha az összes érdekelt fél leltára kész, a felleltározott vagyontárgyakat a jelenlegi kartonokkal össze kell vetni, az esetleges hiányt vagy többletet kezelni kell.

4./ a szerződés 17. pontjának módosítását kezdeményezi, a szerződésben az szerepeljen: a leltározási bizottságba az érintett felek tagot delegálnak.

5./ a szerződés 18. és 27. pontját kéri felülvizsgálni, egyszerűsíthető-e és egyértelműbbé tehető-e a szövegezés.

6./ a szerződés 4. pontjának módosítását kezdeményezi, hogy a Tankerületi Központ nemcsak a tanítási időben, hanem az általa szervezett programok alatt is ugyanúgy felelősséggel tartozik a sportudvar használatában résztvevő személyek egészségében, testi épségében, a pályákra bevitt használati tárgyakban bekövetkezett károkért.

7./ a szerződés 7. pontjának módosítását kezdeményezi, hogy a bérbeadás tilalma kerüljön ki szerződésből, amennyiben az önkormányzat bérleti díj fejében adja bérbe az ebédlőt vagy a könyvtárat, abban az esetben a konyha, az ebédlő, valamint a könyvtár használatához szükséges szociális blokk költségeit a Tankerületi Központ felszámíthatja.

Határidő: 2018. október 31.

Felelős: Novák Ferenc polgármester

Operatív felelős: Szabóné dr. Csányi Mariann jegyző, Horváthné Juhász Barbara pénzügyi
 osztályvezető

**15. Zalamerenyei hulladékudvar ügye**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 152/2018. (IX.17.) számú határozata és a Pénzügyi, Városüzemeltetési, Ügyrendi és Humánpolitikai Bizottság 172/2018. (IX.17.) számú határozata:**

A bizottság javasolja a képviselőtestület számára, hogy az előterjesztés szerinti határozati javaslattal szemben azt fogadja el, hogy legyen a szerződés átdolgozva, figyelemmel a vagyonvédelmi rendelkezésekre, valamint javasolja rögzíteni, hogy a Bérlő vállalja, hogy a Bérbeadónak a feladatai ellátásával kapcsolatban díjmentes átjárást biztosít az átrakóállomáson, továbbá a bérleti szerződésnek képezze elengedhetetlen mellékletét a nyitva tartás rendje.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 228/2018. (IX.20.) számú határozata:**

Zalakaros Város Önkormányzat Képviselőtestülete a Zalamerenyei hulladékátrakóval kapcsolatos javaslatokról jelen ülésen nem dönt, hanem az alábbi kiegészítésekkel kéri az előterjesztés visszahozását a képviselőtestület elé:

* a vagyonvédelmi rendelkezéseket pontosítani kell a szerződésben, valamint kéri rögzíteni, hogy a Bérlő vállalja, hogy a Bérbeadónak a feladatai ellátásával kapcsolatban díjmentes átjárást biztosít az átrakóállomáson, továbbá a bérleti szerződésnek képezze elengedhetetlen mellékletét a nyitva tartás rendje.

Határidő: 2018. november 30.
Felelős: Novák Ferenc polgármester
Operatív felelős: Bognár Ottó településüzemeltetési és katasztrófavédelmi referens, Tóthné Őri Ibolya városfejlesztési osztályvezető, Biczó Tamás Karos Park Kft. ügyvezetője

**16. Az iparterület fejlesztése projekt keretében műszaki ellenőrzésre vonatkozó
 ajánlattételi eljárás megindítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 153/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 173/2018. (IX.17.) számú határozata:**

A bizottság javasolja a képviselőtestület számára az iparterület fejlesztése projekt keretében a műszaki ellenőrzésre vonatkozó ajánlattételi felhívás elfogadását azzal a kiegészítéssel, hogy a felhívásban kerüljön rögzítésre, hogy a projekttel kapcsolatos pénzügyi kötelezettségvállalások terén mi a műszaki ellenőr szerepe, az esetleges pénzügyi kötelezettségvállalást igénylő javaslatot kinek kell továbbítania, a döntéseket pedig ki hozhatja meg.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 229/2018. (IX.20.) számú határozata:**

Zalakaros Város Önkormányzat Képviselőtestülete

1./ egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a „Zalakaros város önkormányzatának iparterület fejlesztése” című TOP-1.1.1-15-ZA1-2016-00005 azonosító számú projekt keretében a műszaki ellenőri feladatok ellátására.

2./ felhatalmazza a Polgármestert az 1. sz. melléklet szerinti ajánlattételi felhívás aláírására, és az alábbi ajánlattevők részére való megküldésére:

név: Zalaber Vállalkozási Kft.

székhely: 8900 Zalaegerszeg, Kosztolányi út 11.

telefon: 06 92 596 790

e-mail: zalaber@t-online.hu

név: Kanizsaber Építőipari Beruházási és Vállalkozási Kft.

székhely: 8800 Nagykanizsa, Ady Endre u 50.

telefon: 06 93 516 751

e-mail: kanizsaber@chello.hu

név: STILUS Épülettervező- és Lebonyolitó Korlátolt Felelősségű Társaság

székhely: 8800 Nagykanizsa, Kossuth tér 2.

telefon: (93) 311 101

e-mail: stilus@nagykanizsa.hu

név: KAPOS-HIDRO Kereskedelmi és Szolgáltató Kft.

székhely: 7400 Kaposvár, Buzsáki utca 48.

telefon: 06 82 317 010

e-mail: kaposhidro@gmail.com, info@kaposhidro.hu

3./ a pénzügyi fedezetet a „Zalakaros város önkormányzatának iparterület fejlesztése” című TOP-1.1.1-15-ZA1-2016-00005 azonosító számú pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

**17. A napelemes rendszerek kiépítése tárgyú projekt keretében műszaki
 ellenőrzésre vonatkozó ajánlattételi eljárás megindítása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 159/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 179/2018. (IX.17.) számú határozata:**

A bizottság javasolja a képviselőtestület számára a napelemes rendszerek kiépítése projekt keretében a műszaki ellenőrzésre vonatkozó ajánlattételi felhívás elfogadását azzal a kiegészítéssel, hogy a felhívásban kerüljön rögzítésre, hogy a projekttel kapcsolatos pénzügyi kötelezettségvállalások terén mi a műszaki ellenőr szerepe, az esetleges pénzügyi kötelezettségvállalást igénylő javaslatot kinek kell továbbítania, a döntéseket pedig ki hozhatja meg.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 230/2018. (IX.20.) számú határozata:**

Zalakaros Város Önkormányzat Képviselőtestülete

1./ egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a „Közintézmények napelemes rendszerrel történő villamos energia ellátása Zalakaroson” című TOP-3.2.1-15-ZA1-2016-00008 azonosító számú projekt keretében a műszaki ellenőri feladatok ellátására.

2./ felhatalmazza a Polgármestert az 1. sz. melléklet szerinti ajánlattételi felhívás aláírására, és az alábbi ajánlattevők részére való megküldésére:

név: Zalaber Vállalkozási Kft.

székhely: 8900 Zalaegerszeg, Kosztolányi út 11.

telefon: 06 92 596 790

e-mail: zalaber@t-online.hu

név: Kanizsaber Építőipari Beruházási és Vállalkozási Kft.

székhely: 8800 Nagykanizsa, Ady Endre u 50.

telefon: 06 93 516 751

e-mail: kanizsaber@chello.hu

név: STILUS Épülettervező- és Lebonyolitó Korlátolt Felelősségű
 Társaság

székhely: 8800 Nagykanizsa, Kossuth tér 2.

telefon: (93) 311 101

e-mail: stilus@nagykanizsa.hu

név: KAPOS-HIDRO Kereskedelmi és Szolgáltató Kft.

székhely: 7400 Kaposvár, Buzsáki utca 48.

telefon: 06 82 317 010

e-mail: kaposhidro@gmail.com, info@kaposhidro.hu

3./ a pénzügyi fedezetet a „Közintézmények napelemes rendszerrel történő villamos energia ellátása Zalakaroson” című TOP-3.2.1-15-ZA1-2016-00008 azonosító számú pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

**18. Zalakaros Város Önkormányzatának „Műhely és raktár építése vállalkozási
 szerződés keretében” tárgyú ajánlati felhívásának és közbeszerzési
 dokumentumának elfogadása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 154/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 174/2018. (IX.17.) számú határozata:**

A bizottság javasolja a képviselőtestület számára az iparterület fejlesztése projekt keretében a kivitelezésre vonatkozó ajánlattételi felhívás és dokumentáció elfogadását, az alábbi kiegészítésekkel:

* a kiírásban az egyösszegű átalányár szerepeljen.
* a kiírásban meg kell jelölni, meddig tart a kivitelezés határa és mi a műszaki tartalom.
* a képviselőtestületnek javasolja tudomásul vételre, vegyes tüzelésű kazán lesz a projektben.
* a kiírást úgy javasolja módosítani, a végszámla az előleg levonása után sem lehet a vállalkozási díj 20 %-ánál kevesebb.
* a kiírásba kerüljön bele a jótállási biztosíték, mely a Vállalkozó választása szerint – a közbeszerzési törvény 134. § (6) bekezdésének a) pontja szerinti formában (óvadékként az előírt pénzösszegnek az ajánlatkérőként szerződő fél fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó – kötelezvénnyel) biztosítható, amelyet legkésőbb a teljesítés időpontjában, azaz a szerződésben rögzített teljesítési határidőig kell rendelkezésre bocsátani, illetve igazolni.

Tóthné Őri Ibolya: Valamennyit kijavították, átvezették.

Novák Ferenc: Szavazásra teszi fel a kiegészített dokumentáció elfogadását.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 231/2018. (IX.20.) számú határozata:**

1./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, „Műhely és raktár építése vállalkozási szerződés keretében” tárgyú, Kbt.) 115. § (1) bekezdése szerinti nyílt közbeszerzési eljárásban az ajánlattételi felhívást és közbeszerzési dokumentumot elfogadja.

2./ Zalakaros Város Önkormányzat Képviselőtestülete felkéri a közbeszerzési szakértőt, hogy regisztrálja a közbeszerzést a Közbeszerzési Adatbázisba, lássa el elektronikus aláírással és küldje ki ajánlattevők részére az ajánlattételi felhívást és közbeszerzési dokumentumot.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

**19. Zalakaros Város Önkormányzatának „HMKE napelem rendszerek létesítése
 Zalakaros Város intézményeiben vállalkozási szerződés keretében” tárgyú
 ajánlati felhívásának és közbeszerzési dokumentumának elfogadása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 160/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 180/2018. (IX.17.) számú határozata:**

A bizottság javasolja a képviselőtestület számára a napelem rendszerek létesítése Zalakaros Város intézményeiben vállalkozási szerződés keretében a kivitelezéstere vonatkozó ajánlattételi felhívás és dokumentáció elfogadását, az alábbi kiegészítésekkel:

* a bizottság tudomásul veszi, hogy a kiírásban szereplő a Magyar Államkincstárral többször egyeztetett műszaki tartalom a pályázati kiírással teljesen kompetens.
* a kiírásban szerepeljen, a végszámla összege akkor fizethető ki a vállalkozó részére, ha a hálózatra való csatlakozás az E.ON-nál befejeződik.

Novák Ferenc: Szavazásra teszi fel a kiegészített dokumentáció elfogadását.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 232/2018. (IX.20.) számú határozata:**

1./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, „HMKE napelem rendszerek létesítése Zalakaros Város intézményeiben vállalkozási szerződés keretében” tárgyú, Kbt.) 115. § (1) bekezdése szerinti nyílt közbeszerzési eljárásban az ajánlattételi felhívást és közbeszerzési dokumentumot elfogadja.

2./ Zalakaros Város Önkormányzat Képviselőtestülete felkéri a közbeszerzési szakértőt, hogy regisztrálja a közbeszerzést a Közbeszerzési Adatbázisba, lássa el elektronikus aláírással és küldje ki ajánlattevők részére az ajánlattételi felhívást és közbeszerzési dokumentumot.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

**20. A karácsonyi díszkivilágítás fel-és leszerelésére, valamint karbantartására
 beérkezett ajánlat elbírálása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 162/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 182/2018. (IX.17.) számú határozata:**

A bizottság felkéri a Zalakarosi közös Önkormányzati Hivatalt, hogy a képviselőtestületi ülés időpontjáig adjon tájékoztatást a következőkről:

* az ajánlati ár miként viszonyul az előző időszaki szerződéshez képest.
* az éves karbantartási díj egyértelműsítése, pontosítása
* a 3 évet dátum szerint javasolja meghatározni

Tóthné Őri Ibolya: A karbantartási díj nem változott: 280.000 Ft + ÁFA/szezon.

Horváth Vencel: Előterjesztésre került egy szerződés, de még mindig nem jó. A Megrendelő részéről a Vállalkozó utasítására jogosult személy nincs megnevezve.

Szabóné dr. Csányi Marianna: Egy korábbi képviselőtestületi határozatban benne van, hogy ki képviseli a megrendelőt.

Horváth Vencel: A szerződésbe egyértelműen bele kell írni.

Horváth Vencel: A karbantartási díj mit takar?

Tóthné Őri Ibolya: A közvilágítási tám szerkezeteken oszlopokon karbantartást igényelnek a tartószerkezetek. (konzolok, sodronyok, zászlótartók). Lámpaoszlopokban levő biztosítékok elektromos kötések szükség szerinti cseréje, karbantartása. Villamos elektromos csatlakozási pontok aljzatainak cseréje (egész évben süti a nap, időjárás viszontagságai miatt folyamatosan elhasználódnak). A díszvilágítási eszközök nem működése esetén annak megállapítása, hogy a szolgáltató hibájából keletkező áramkimaradás miatt, vagy esetleg a dekorációs eszköz hibájából nem működik a díszítő eszköz, ezzel kapcsolatos további intézkedések, visszajelzés (Bognár Ottó felé), pl. kábelhiba stb. Esetleges kisebb gyors javítások elvégzése a díszítő eszközökön (elektromos és mechanikus javítások). Elveszett, hiányzó tartószerkezetek pótlása, (oszlopcsere esetén stb.)

Horváth Vencel: Erősáramú berendezéshez nincs hozzányúlás EON engedély nélkül.

Szirtes Balázs: Ez alapvetően meghatározott rész, bele kell írni a szerződésbe. A karbantartási díj kifizetése szigorúan teljesítés igazolás alapján történhet, a szerződést vissza kell hozni.

Horváth Vencel: Javasolja, hogy a képviselőtestület a napirend kapcsán nem hozzon döntést, hanem az alábbi kiegészítésekkel kerüljön a szerződés vissza a képviselőtestület elé: a szerződés lejártának időpontja a leszerelést követő egy hónap legyen, vagyis 2021. február 15; a szerződés tartalmazza a díszkivilágítási elemek átadásának és visszavételének rendjét, valamint a karbantartás kérdésében az átalányár helyett az egyes elemekre vonatkozó karbantartási díj kerüljön megállapításra, melyet a felmerülésekor, teljesítés igazolás mellett fizet meg az önkormányzat a vállalkozó részére, abban az esetben, ha a hiba nem a vállalkozó hibájából történt.

Novák Ferenc: Szavazásra teszi fel a bizottsági elnök úr által ismertetett javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 233/2018. (IX.20.) számú határozata:**

Zalakaros Város Önkormányzat Képviselőtestülete a „Karácsonyi díszkivilágítás fel- és leszerelése, illetve karbantartása” tárgyában nem hoz döntést, hanem az alábbi kiegészítésekkel kéri a szerződés visszahozását a képviselőtestület elé:

1./ a szerződés lejártának időpontja a leszerelést követő egy hónap legyen, vagyis 2021. február 15.

2./ a szerződés tartalmazza a díszkivilágítási elemek átadásának és visszavételének rendjét.

3./ a karbantartás kérdésében az átalányár helyett az egyes elemekre vonatkozó karbantartási díj kerüljön megállapításra, melyet a felmerülésekor, teljesítés igazolás mellett fizet meg az önkormányzat a vállalkozó részére, abban az esetben, ha a hiba nem a vállalkozó hibájából történt.

Határidő: 2018. október 19.

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

**21. Dél-Zalai Vízmű gördülő fejlesztési terv jóváhagyása** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 163/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 183/2018. (IX.17.) számú határozata:**

A bizottság javasolja elfogadásra a képviselőtestület számára az előterjesztésben nevesített vagyonelemekkel kiegészített Gördülő Fejlesztési Tervek jóváhagyását azzal, hogy csak a tulajdonjogilag rendezett vagyonelemekre vonatkozzon a jóváhagyás.

Kötő Attila: Idegen tulajdonra ne vállaljunk kötelezettséget.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 234/2018. (IX.20.) számú határozata:**

Zalakaros Város Önkormányzat Képviselőtestülete

1./ a Délzalai Víz- és Csatornamű Zrt. által készített Zalakaros város vízellátó rendszere, valamint a Zalakaros város és térsége szennyvízelvezető rendszere és szennyvíztisztító telepe viziközmű rendszerekre vonatkozó Gördülő fejlesztési tervmódosítás a 2018 - 2032 időszakra, valamint a 2019-2033 időszakra vonatkozó beruházásokra és felújításokra és pótlásokra vonatkozó Gördülő fejlesztési terveit az alábbi módosításokkal együtt fogadja el:

- 2019-2033. időszakra vonatkozó beruházások összefoglaló táblázatát szennyvízelvezetés vonatkozásában kiegészítésre javasolja egy 3. ponttal:

Zalakaros, Behiák gazdasági és ipari terület déli oldalán szennyvízvezeték építés I. ütem, 115 fm hosszban, becsült költsége 4 600 000 Ft + Áfa, fedezete használati díj

Az ipari épület megépítését követően szükséges a megépített szennyvízvezetékre történő rácsatlakozás.

- 2018-2032. időszakra vonatkozó felújítások és pótlások összefoglaló táblázatát szennyvízelvezetés vonatkozásában kiegészítésre javasolja egy 6. ponttal:

Zalakaros, 297/2 hrsz-ú ingatlanon húzódó szennyvízvezeték rekonstrukciója 40 fm hosszban, becsült költsége 1 400 000 Ft + Áfa, fedezete használati díj.

A Fürdő Vendégház átalakítását és bővítését követően szükséges a 40 fm hosszú szennyvízvezeték rekonstrukciója.

- Zalakaros Város Önkormányzat Képviselőtestülete rögzíti, hogy csak a tulajdonjogilag rendezett vagyonelemekre vonatkozik a jóváhagyás.

2/ felhatalmazza a Polgármestert, hogy Zalakaros Város Önkormányzat nevében és képviseletében a nyilatkozatot aláírja.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

**22. Kerékpárturisztikai fejlesztési program kidolgozására ajánlattételi felhívás
 kibocsátása**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 156/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 176/2018. (IX.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 235/2018. (IX.20.) számú határozata:**

Zalakaros Város Önkormányzat Képviselőtestülete

1./ egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a HUHR/1601/2.1.1/0011 azonosító számú, „Cyclo-Net” című projekt keretében kerékpárturisztikai fejlesztési program kidolgozása.

2./ felhatalmazza a Polgármestert az 1. sz. melléklet szerinti ajánlatételi felhívás aláírására, és az alábbi ajánlattevők részére való megküldésére:

dr. Mike Friderika egyéni vállalkozó

9200 Mosonmagyaróvár, Terv utca 35.

friderika.mike@gmail.com

Jankó Kerékpáros Csapata Bt.

8800 Nagykanizsa, Cigány utca 9/A.

ferenc.jankovics@gmail.com

HÉTFA Elemző Központ Kft.

1051 Budapest Október 6. utca 19. IV/2.

csiteandras@hetfa.hu

3./ a pénzügyi fedezetet a HUHR/1601/2.1.1/0011 azonosító számú, „Cyclo-Net” című pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

**23. Belterületi út, járda felújítás kivitelezésére ajánlati felhívás kibocsátása** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 164/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 184/2018. (IX.17.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy az alábbi sorrend kerüljön felállításra:

1./ Petőfi utcaoldalán járda felújítás és vízelvezetés megoldás

2./ Arany János utca részleges felújítás megoldása

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 236/2018. (IX.20.) számú határozata:**

Zalakaros Város Önkormányzat Képviselőtestülete

1./ a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, „Önkormányzati feladatellátást szolgálófejlesztések támogatása pályázat keretében belterületi utak, járdák felújítása” tárgyú, meghívásos ajánlattételi eljárásban az ajánlattételi felhívást elfogadja azzal, hogy az alábbi fontossági sorrendet állítja fel:

1./ Petőfi utcaoldalán járda felújítás és vízelvezetés megoldás

2./ Arany János utca részleges felújítás megoldása

2./ felhatalmazza a Polgármestert az előterjesztés szerinti ajánlatételi felhívás aláírására, és az ajánlattevők részére való megküldésére.

3./ a pénzügyi fedezetet 17.005.300,- Ft összegben a „Önkormányzati feladatellátást szolgáló fejlesztések támogatása pályázat keretében belterületi utak, járdák felújítása” elnevezésű pályázat keretében elnyert támogatás terhére, 14.258.924,- Ft összegben biztosítja. A fennmaradó önrészt 2.746.375,- Ft összeget, valamint a műszaki ellenőri feladatok ellátására a 85.026,- Ft összeget a 2018. évi költségvetésben felújítások között, a szintén belterületi út, járda felújításra a 64/2018. (IV.26.) határozatban elkülönített összeg terhére biztosítja, tekintettel arra, hogy az a pályázat nem nyert.

Határidő: 2018. szeptember 30.

Felelős: Novák Ferenc polgármester

Operatív felelős: Tóth Enikő projektmenedzser, Tóthné Őri Ibolya városfejlesztési osztályvezető

**24. Zalakaros, Arany J. u. 8. szám alatti ingatlan villamos energia ellátása**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 165/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 185/2018. (IX.17.) számú határozata:**

A bizottság javasolja a képviselőtestület számára az előterjesztés szerinti határozati javaslat A) változatának elfogadását, azzal a kiegészítéssel, hogy az 1. pontban szereplő rendelkezés helyett az alábbi rendelkezés szerepeljen:

* a Zalakaros, Arany János u. 8. szám alatti ingatlanon a földkábeles csatlakozás kötelezettségét a Helyi Építési Szabályzatról szóló 19/2015. (IX.11.) önkormányzati rendelet nem írja elő.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 237/2018. (IX.20.) számú határozata:**

Zalakaros Város Önkormányzat Képviselőtestülete

1./ megállapítja, a Zalakaros, Arany János u. 8. szám alatti ingatlanon a földkábeles csatlakozás kötelezettségét a Helyi Építési Szabályzatról szóló 19/2015. (IX.11.) önkormányzati rendelet nem írja elő.

2./ a villamos energiaellátás érdekében az önkormányzati tulajdonú oszlopok és hálózat tulajdonjogát térítésmentesen az E.ON-nak átadja.

3./ felhatalmazza a polgármestert, hogy az érintett hálózat és oszlopok tulajdonba adásáról szóló szerződést az E.ON Dél-dunántúli Áramhálózati Zrt.-vel megkösse.

4./ felkéri a polgármestert, hogy a döntésről a kérelmezőt értesítse.

Határidő: 2018. szeptember 30.

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

**25. A Fürdő Hotel pályázata kapcsán kiviteli tervdokumentáció elkészítésére
 vonatkozó ajánlattételi eljárás megindítása**

**27/2. Ajánlattételi felhívás Zalakaros Város Önkormányzata TFC-1-1-2-2018-
 00004 azonosítójú Kisfaludy Programban megvalósuló szálloda felújítási
 projekt önerejének hitelből történő finanszírozására** Előadó: Novák Ferenc polgármester
 (Előterjesztés a jegyzőkönyvhöz mellékelve.

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 151/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 171/2018. (IX.17.) számú határozata:**

A bizottság javasolja a képviselőtestület számára a Fürdő Hotel pályázata kapcsán a kiviteli tervdokumentáció elkészítésére vonatkozó ajánlattételi felhívás kibocsátását az alábbi kiegészítésekkel:

* a tervezés pontos definíciója, a tervezés határának a meghatározása épüljön bele az ajánlattételi felhívásba
* a tervezési szerződés melléklete legyen az elnyert pályázatot tartalmazó dokumentáció
* az ajánlati felhívás tartalmazzon figyelemfelhívást az engedélyes terv jogtulajdonosának a jogtulajdonért esetlegesen fizetendő megszerzési költségre.
* a kiírásban szerepeljen, hogy az ajánlatot egyösszegű átalányáron kell megadni.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 238/2018. (IX.20.) számú határozata:**

Zalakaros Város Önkormányzat Képviselőtestülete

1./ egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a Fürdő Hotel pályázata kapcsán kiviteli tervdokumentáció elkészítésére.

2./ felhatalmazza a Polgármestert az 1. sz. melléklet szerinti ajánlattételi felhívás aláírására, és az alábbi ajánlattevők részére való megküldésére:

Stílus Kft.

8800 Nagykanizsa, Kossuth tér 2.

Archiplan Stúdió Kft.

8800 Nagykanizsa, Varasdi u. 71.

Kanizsaterv Kft.

8800 Nagykanizsa, Ady u. 1.

3./ a pénzügyi fedezetet a TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című pályázat terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

Szirtes Balázs: A pályázat önerejéhez hitel felvételét javasolja, körülbelül 42 millió forintot kellene biztosítani önerőből. Javaslata maximum 50 millió forint hitel legyen felvéve 15 évre. A tőketörlesztés 15 év alatt, egyenletes, negyedéves részletekben, az adott negyedév utolsó munkanapján történik a következőképpen: első tőketörlesztés (tervezett): 2019. március 29., utolsó tőketörlesztés (tervezett): 2033. december 30. Előtörlesztés is lehet, a biztosíték a tárgyi eszközök bérbeadásából származó bevételek, fix kamat legyen. Két körös lenne a pályáztatás. A Kormány felé november 20-ig kell benyújtani a hozzájárulási kérelmet.

Novák Ferenc: Szavazásra teszi fel az ajánlattételi felhívás elfogadását.

 Képviselőtestület 6 igen szavazattal, ellenszavazat nélkül és 1 tartózkodással az alábbi határozatot hozta:

**Képviselőtestület 239/2018. (IX.20.) számú határozata:**

Zalakaros Város Önkormányzat Képviselőtestülete

1./ egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le Zalakaros Város Önkormányzata TFC-1-1-2-2018-00004 azonosítójú Kisfaludy Programban megvalósuló szálloda felújítási projekt önerejének hitelfelvétellel történő finanszírozására.

2./ felhatalmazza a Polgármestert az ajánlattételi felhívás aláírására, és az alábbi ajánlattevők részére való megküldésére:

- M7 Takarék Szövetkezet

- OTP Bank

- Budapest Bank

- MKB Bank

- Erste Bank Hungary

- Oberbank

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

**26.** **Okos város projektre ajánlattétel**
 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 155/2018. (IX.17.) számú és a Pénzügyi, Városüzemeltetési, Ügyrendi és Humánpolitikai Bizottság 175/2018. (IX.17.) számú határozata:**

A bizottság javasolja a képviselőtestület számára, hogy a napirend kapcsán végleges döntést ne hozzon, első olvasatnak tekintse az ajánlatot, és a későbbiekben több konkrét információ birtokában, amennyiben indokolt, kerüljön vissza ismét a képviselőtestület elé.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 240/2018. (IX.20.) számú határozata:**

Zalakaros Város Önkormányzat Képviselőtestülete az Okos Város projekt kapcsán végleges döntést nem hoz, első olvasatnak tekinti az ajánlatot, és a későbbiekben több konkrét információ birtokában, amennyiben indokolt, kerüljön vissza ismét a képviselőtestület elé.

Határidő: folyamatos

Felelős: Novák Ferenc polgármester

**Interpelláció:**

Horváth Vencel: A kormány deklarálta, hogy az utakra pályázati lehetőség lesz, ide kellene betenni a 4 sávos út megoldásának a kérdését.

Novák Ferenc: Az utak állapotáról készült kimutatás, amely átadásra kerül a Magyar Közút Nonprofit Zrt. részére és a képviselők részére is megküldésre kerül.

Czirákiné Pakulár Judit: A következő évben az utak, járdák építésére pályázati lehetőség lesz. Kevés tervvel rendelkezünk, legyenek tervek ezekre.

Magyar Mária és Bognár Ottó Péter 18,56 órakor távozott az ülésteremből.

Novák Ferenc: Mivel több napirend nem volt, megköszönte a részvételt és 18,57 órakor bezárta a nyílt ülést és bejelentette, hogy a képviselőtestület 19,00 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Kötő Attila

 Jkv. hitelesítő Jkv. hitelesítő